चलती कार में शॉर्टसर्किट से आग, चालक को बचाया
सूचना के बाद भी नहीं पहुंची दमकल, लोगों ने िकया प्रदर्शन
भास्करन्यूज | अमरसर
हनूतियागांव में तेजाजी द्वार के पास शुक्रवार शाम 4 बजे अजीतगढ़ से चौमू जा रही एक मारूति कार में अचानक आग लग गई। इससे देखकर पास ही दुकानों से लोग दौड़कर आये तथा चालक को बाहर निकाला।
जानकारी के अनुसार अजीतगढ़ निवासी राहुल(30) पुत्र अशोक पलसानिया अजीतगढ़ से चौमू जा रहे था तभी हनूतिया गांव मे तेजाजी द्वार के पास मारुति कार में अचानक आग लग गई अचानक कार में आग लगी देखकर पास में दुकानों पर बैठे ग्रामीण दौड़कर आए तथा चालक को बाहर निकालकर पुलिस मे सूचना दी जिस पर थाना प्रभारी यूसुफ अली मय जाब्ते के मौके पर पहुंचकर घटना की जानकारी ली तथा दमकल को सूचना दी। आधे घंटे बाद भी दमकल नहीं आने पर ग्रामीणों ने कांग्रेस किसान प्रकोष्ठ प्रदेश सचिव धर्मेंद्र खोखर के नेतृत्व में प्रदर्शन किया। लोगों ने चालक के सुरक्षित होने पर चैन की सांस ली। इस दौरान दमकल के नहीं आने पर ग्रामीणों ने पानी का टैंकर मंगवाकर आग पर काबू पाया।
अमरसर. हनुतियाके तेजाजी मंदिर के पास स्टेट-हाइवे पर जलती कार।
hin_Deva hin_Deva bho_Deva hin_Deva hin_Deva mai_Deva